Tervehdys!

Kulunut vuosi on ollut poikkeuksellinen vallitsevasta tilanteesta johtuen. Monet suunnitellut tapahtumat peruuntuivat pandemian vuoksi. Tästä johtuen mm. vuosikokous siirtyi elokuulle, mikä pidettiin Olli Tiaisen majalla 22.8.2020. Kokouksessa oli 13 henkilöä paikalla. Hallitukseen ei tullut muutoksia, puheenjohtajana jatkaa alekirjoittanut. Toivottavasti seuraava (yhdistetty) vuosikokous pystytään pitämään keväällä 2021 sääntöjen mukaisesti.

Kuluva aika covid-19 viruksen jyllätessä sekä median rummuttaessa asiasta saattaa se tuoda murheita mukanaan. Muistetaan, että liiton vertaistuki "Kaveria ei jätetä" päivystää ja auttaa tarvittaessa. Paikallinen tuki toimii kriha- veteraani, kirkkoherra Petri Raskin tuella.

29.8.2020 Porin Prikaatissa käytiin perinteinen ampumamestaruuskilpailu. Siellä RK:n yleisen kilpailun voitti tuloksella (93+94) 187 pistettä yhdistyksemme jäsen Esa Kortelainen. Onnittelut mestaruudesta!

Viime vuotinen voittojen tie yhdistyksemme nimen alla jatkui (Falling Plates joukkue voitto 2019).

Loppu vuoden tulevia tapahtumia mietitään tilanteen mukaan. Seuraava tapahtuma on 3.10.2020 Kuhasalossa (Joensuu) Kaltimon Katiskalla (kota). Kota on varattu neljäksi tunniksi (11:00 - 15:00). Ohjelmana ulkoilua sekä makkaran paistoa kodalla. Jotta sopiva määrä paistettavaa osataan ottaa mukaan, ilmoittaudu 2.10.2020 mennessä Eero Turuselle (0505891409). Tervetuloa ulkoilemaan ja tapaamaan toisia.

Perinteinen perinnease kilpailu P-Savon RT vs. P-Karjalan RT pidetään tänä vuonna 24.10. P-Karjalassa. Paikka sekä aika on vielä avoin. Tiedustelut: Markku Päivinen (0505401953).

Mahdollinen kerhoilta sekä pikku joulu ilmoitetaan myöhemmin.

Toivotaan ideoita jäseniltojen tms. aiheeksi / tapahtumaksi.

Alustavasti on suunnitteilla kevätpäivät. Ajankohta ja paikka: 15. - 16.5.2021 / Juuka. Ammuntaa, ulkoilua, kisailua jne. Tästä enemmän kevään 2021 aikana.

Toivotaan kaikille Hyvää Syksyä ja terveyttä.

T: puhj.joht. Aki Heikkilä (050 376 8151)